Diari Oficial de la Generalitat Valenciana


Sumari del DOGV 8836, del 16-06-2020 (2020/4236)

RESOLUCIÓ de 4 de juny de 2020, de la Direcció General de Qualitat i Educació Ambiental, per la qual s'aprova el Programa d'inspecció de trasllat de residus transfronterers de la Comunitat Valenciana de l'any 2020.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8836

Data del DOGV
:   16-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4236


Data del document
:   04-06-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 4 de juny de 2020, de la Direcció General de Qualitat i Educació Ambiental, per la qual s'aprova el Programa d'inspecció de trasllat de residus transfronterers de la Comunitat Valenciana de l'any 2020. [2020/4236]  
Per Resolució de data 4 de gener de 2017, de la llavors consellera d'Agricultura, Medi Ambient, Canvi Climàtic i Desenvolupament Rural, s'aprovà el Pla d'inspecció en matèria de trasllats transfronterers de residus de la Comunitat Valenciana per a les anualitats 2017 -2022.  
  
Seguint les directrius del Pla d'inspecció en matèria de trasllats transfronterers de residus de la Comunitat Valenciana, per al període 2017-2022, s'elabora el present programa d'inspecció per al període 2020. El període de vigència del programa és de l'1 de gener a 31 de desembre de 2020.  
El Programa d'inspecció de trasllats transfronterers de residus de la Comunitat Valenciana, per a l'anualitat 2020, que s'aprova mitjançant la present resolució, s'estructura en sis apartats amb el contingut que, en síntesi, s'indica a continuació.  
Una part introductòria, en la qual s'indiquen els antecedents i una anàlisi dels moviments que han tingut lloc durant l'any 2019.  
En l'apartat segon es desenvolupen les activitats dutes a terme durant l'any 2019, i en l'apartat tercer s'exposen de manera succinta els objectius estratègics establits en el pla d'inspecció de trasllats transfronterers de residus 2017-2022, tot fixant aquells que es troben relacionats amb aquest programa.  
Els apartats quart i cinqué parlen de totes les autoritats implicades i dels recursos humans i financers.  
En l'últim apartat es desenvolupa la metodologia per a l'avaluació de riscos i es plasma el resultat d'aqueixa metodologia en els moviments realitzats durant el 2019, i s'hi obtenen uns resultats que ajuden a establir la planificació per a l'any 2020.  
En virtut de quant antecedeix, i en ús de les atribucions que em confereixen l'article 38 de la Llei 5/1983, de 30 de desembre, del Consell, en relació amb l'article 10 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, i s'assignen a la Conselleria d'Agricultura, Desenvolupament Rural, Emergència Climàtica i Transició Ecològica, entre altres, la competència en matèria de medi ambient, així com l'article 128 del Decret 105/2019, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i a la vista del que es disposa en l'article 9.2 de la Llei 2/2015, de 2 d'abril de la Generalitat, de transparència, bon govern i participació ciutadana de la Comunitat Valenciana, resolc:  
  
  
Primer  
Aprovar el Programa d'inspecció de trasllats transfronterers de residus de la Comunitat Valenciana de 2020, que figura com a annex a la present resolució.  
  
Segon  
Adoptar quantes mesures siguen necessàries per a la difusió del contingut del programa esmentat.  
Contra aquesta resolució, que no posa fi a la via administrativa, podrà interposar-se recurs d'alçada davant la Secretaria Autonòmica d'Emergència Climàtica i Transició Ecològica, en el termini d'un mes a comptar des de l'endemà d'aquell en què tinga lloc la notificació, de conformitat amb el que s'estableix en l'apartat primer de l'article 122, en relació amb els articles 112.1 i 121 i següents de la Llei 39/2015 d'1 d'octubre, del procediment administratiu comú de les administracions públiques, tot això sense perjudici que s'utilitze qualsevol altra via que s'hi considere oportuna.  
  
València, 4 de juny de 2020.- El director general de Qualitat i Educació Ambiental: Joan Piquer Huerga.